29.9.2023
SK
Úradný vestník Európskej únie
C 344/95
Vymedzenie KPI: Okrajové uzly merané ako počet výpočtových uzlov s oneskorením kratším ako 20 milisekúnd, ako napr.
individuálny server alebo iný súbor pripojených výpočtových zdrojov prevádzkovaný ako súčasť edge computingovej infraštruktúry, ktorý sa zvyčajne nachádza v dátovom stredisku, ktoré funguje na okraji infraštruktúry, a je teda fyzicky bližšie k svojim zamýšľaným používateľom ako cloudový uzol v centralizovanom dátovom centre.
Zdroj: Edge Observatory (19).
Žiadny dostupný údajový bod.
Základná hodnota (posledný dostupný historický údajový bod): 0 v roku 2022.
Ko n te x t , p r e d p o k l a d y, f u n k č n á fo r m a m o d e l u a n a j n ov š i e t r e n d y
Edge computing umožňuje ponuku služieb spracúvania údajov z decentralizovaných výpočtových uzlov a infraštruktúr na okraji siete, čím sa minimalizuje prenos zbytočných údajov v rámci siete a zlepšuje sa celkový výkon cloud computingu.
Zavádzanie okrajových uzlov podporuje vývoj služieb spracúvania údajov s nízkym oneskorením.
Zavádzanie okrajových uzlov v kombinácii s rozličnými technológiami, ako je zavádzanie sietí 5G, algoritmy, senzory a internet vecí, údaje, umelá inteligencia, strojové učenie, virtuálna realita a robotika, má potenciál významne prispievať k vplyvom podnikov, ako aj podporovať napredovanie digitálnej transformácie viacerých odvetví hospodárstva.
Očakáva sa, že zavádzanie vysoko bezpečných a klimaticky neutrálnych okrajových uzlov sa vyvinie do štandardizovanej krivky prijímania technológií a inovácií v tvare písmena S.
Zaznamenaná základná hodnota za rok 2022 je „0“.
Metodika potrebná na vyčíslenie zavádzania okrajových uzlov a ich lokalizácie sa ešte stále pripravuje.
Aktuálne informácie z obchodných analýz sú zriedkavé a zameriavajú sa len na očakávané výdavky na infraštruktúru, softvér a služby v oblasti edge computingu [projekt UNLOCK-CEI, 2023 (20)], čo neumožňuje ich priame začlenenie do existujúceho zavádzania okrajových uzlov.
Informácie od Združenia európskych prevádzkovateľov telekomunikačných sietí podobne opisujú tri komerčné služby v oblasti edge computingu v Európe (21), ale nie sú dostatočné na to, aby bolo možné určiť miesto alebo rozsah zavádzania technológie edge.
Všetky obmedzené dostupné zdroje údajov sa zhodujú na tom, že edge computing je v roku 2023 v Európe ešte len vo svojich začiatkoch, pričom väčšina zainteresovaných organizácií je ešte len v štádiu zvyšovania informovanosti a vzdelávania a niektoré organizácie vykonávajú pilotné projekty malého rozsahu (projekt UNLOCK-CEI, 2023).
Očakávané relatívne obmedzené zavádzanie okrajových uzlov sa tým odsúva na nadchádzajúce roky 2023 až 2026.
Očakáva sa, že v rokoch 2025 až 2027 sa technológie a riešenia v oblasti edge computingu vďaka investíciám v rámci IPCEI-CIS (dôležitý projekt spoločného európskeho záujmu týkajúci sa infraštruktúry a služieb cloud computingu novej generácie) stanú komerčne dostupnými na trhu.
Vďaka tomu sa zvýši prijímanie týchto technológií v celej Európe, čo umožní exponenciálne rozšírenie zavádzania okrajových uzlov a splnenie cieľa do roku 2030.
V tejto súvislosti sa na obr.
9 uvádza predbežný náhľad na dráhu na dosiahnutie cieľa digitálneho desaťročia, pričom zatiaľ nebola stanovená žiadna základná trajektória.
(19) https://digital-strategy.
ec.europa.eu/en/policies/edge-observatory.
(20) UNLOCK-CEI, Cloud-Edge-IoT Demand Landscape (Prostredie dopytu po technológiách cloud-edge-internet vecí) (apríl 2023).
(21) Združenie európskych prevádzkovateľov telekomunikačných sietí, The State of Digital Communications 2023 (Stav digitálnych komunikácií v roku 2023), február 2023.